**Курсови проекти по Системи за е-бизнес**

Курсовите проекти по Системи за е-бизнес представляват задания, които задължително използват ASP.NET 3.5 технология и езика C# и реализират магазин (фирма) за електронна търговия (E-Commerce). Множеството от функционалности, изграждащо проекта, е аналогично на това в книгата "Beginning ASP.NET E-Commerce in C#: From Novice to Professional. Издателство Apress" - http://apress.com/book/view/1430210745. На същата страница е даден и изходния текст на програмите от книгата. Начинът, по който работи един магазин за електронна търговия, може да се види на сайт http://www.cristiandarie.ro/BalloonShop/. На първия етап от работата това включва създаване и показване на каталог на стоките в съответната База от Данни (БД), отделите, от които се състои магазина (фирмата), категориите и подкатегориите на стоките, характеристиките на стоките, търсене на стоки в каталога на стоките, администриране на каталога на стоките, отделите, категориите и техните характеристики. На втория етап от работата се реализира потребителската кошница (количка) за пазаруване, която съхранява данните си в локалната БД, редактиране и показване на нейното съдържание, обработване на потребителските поръчки, проста, но ефикасна система за препоръка на стоки в магазина. На третия етап се реализира модул за потребителските сметки, усъвършенствано обработване на потребителските поръчки, конвейер за обработка на поръчките, включващ оторизиране на кредитната карта, проверка за наличност в склада за стоки, превоз на стоките, изпращане на e-mail съобщение и т.н., транзакции с кредитни карти. В БД трябва да има поне 2 отдела, поне 3 категории на отдел, поне 8 стоки на категория.

Темите за курсови проекти се получават лично от лектора доц. П. Павлов, изясняват се въпросите по разработването и представянето им и се уточнява функционалността. Проектите се разработват самостоятелно по време на упражнения, като консултации могат да се получават от ас. А. Александров и допълнително от доц. П. Павлов.

11 **Електронна търговия с екскурзионни услуги в страната**   
Отдели - за северна България, за южна България. Категории към всеки отдел - поне 3 (източна, средна, западна България), според интереса на разработчика. Екскурзии за всяка категория - поне до 8-9 града. Останалото - както в общата част.

dbMyOnlineShoppingEntities -> dbBGExcursionEntities

dbMyOnlineShoppingModel -> dbBGExcursionModel